Afghantepper

Afghanteppe eller bare afghan er en type håndknyttet teppe fra Afghanistan. Teppene er kjennetegnet av en rød eller rødbrun bakgrunnsfarge og geometriske mønster. Teppene er av ull fra karakulsau, som gjør dem fine og tette. Tradisjonelt ble teppene laget av håndspunnet ull og farget med plantefarger, særlig fra krapprot. Moderne tepper blir som regel laget av maskinspunnen ull og syntetisk farget.

Tradisjonelle afghanske områder for teppeknyting er i nordvest, der Herat, Andkhoy og Mazar-i Sharif er viktige handelsbyer. I nyere tid har mange teppehandlere også slått seg ned i Peshawar i Pakistan.

 Eksterne lenker 
 Afghanske tepper ved trojo.no


Kategori:Orientalske tepper
Kategori:Afghansk kultur